CELEX: 62019TN0700
Language: bg
Date: 2019-10-11 00:00:00
Title: Дело T-700/19: Жалба, подадена на 11 октомври 2019 г. — Al-Gaoud/Съвет

2.12.2019   
            
            
               BG
            
            
               Официален вестник на Европейския съюз
            
            
               C 406/41
            
         
      Жалба, подадена на 11 октомври 2019 г. — Al-Gaoud/Съвет
      (Дело T-700/19)
      (2019/C 406/51)
      Език на производството: английски
      
         Страни
      
      
         Жалбоподател: Abdel Majid Al-Gaoud (Гиза, Египет) (представител: S. Bafadhel, Barrister)
      
         Ответник: Съвет на Европейския съюз
      
         Искания
      
      Жалбоподателят иска от Общия съд:
      
                  —
               
               
                  да отмени Решение за изпълнение (ОВППС) 2019/1299 на Съвета от 31 юли 2019 година за прилагане на Решение (ОВППС) 2015/1333 относно ограничителни мерки с оглед на положението в Либия в частта, в която името на жалбоподателя е оставено в списъка в приложения II и IV към Решение на 2015/1333/ОВППС на Съвета от 31 юли 2015 година относно ограничителни мерки с оглед на положението в Либия,
               
            
                  —
               
               
                  да отмени Регламент за изпълнение (ЕС) 2019/1292 на Съвета от 31 юли 2019 година за прилагане на член 21, параграф 2 от Регламент (ЕС) 2016/44 относно ограничителни мерки с оглед на положението в Либия в частта, в която името на жалбоподателя е оставено в списъка в приложение III към Регламент (ЕС) 2016/44 на Съвета от 18 януари 2016 година за ограничителни мерки с оглед на положението в Либия,
               
            
                  —
               
               
                  да осъди ответника да заплати съдебните разноски, направени във връзка с производството пред Общия съд съгласно Процедурния му правилник.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: Решение за изпълнение (ОВППС) 2019/1299 на Съвета от 31 юли 2019 година за прилагане на Решение (ОВППС) 2015/1333 и Регламент за изпълнение (ЕС) 2019/1292 на Съвета от 31 юли 2019 година за прилагане на член 21, параграф 2 от Регламент (ЕС) № 2016/44 не сочат законово основание за запазването на името на жалбоподателя в списъците въпреки фундаменталните промени на обстоятелствата в Либия. Според твърденията Съветът не е изложил индивидуални, специфични и конкретни съображения за обжалваните мерки, които не са подкрепени от никакви доказателства.
               
            
                  2.
               
               
                  Второ основание: обжалваните мерки нарушават основните права на жалбоподателя, включително правото на здраве, на семеен живот, на собственост и правото на ефективна защита, гарантирани от Хартата на основните права на Европейския съюз. Обжалваните мерки не са нито необходими, нито целесъобразни за постигането на законосъобразна цел и представляват неограничено във времето и непропорционално нарушение на основните права на жалбоподателя.